Landkreis Reutlingen

Der **Landgraes Reidlenga** (ao **Landgraes Reidleng**, amtlich *Landkreis Reutlingen*) isch a Landgraes en Bada-Wirddabärg. Är ghaerd zo dor Regio Näggor-Alb em Regirongsbezirk Dibenga. Endsdanda isch dor jezziche Landgreas aus-m alda Landgreas Reidleng ond emm-a graosa Dåel vom frijora Landgraes Menseng. D Sdadd Reidleng ond dirägd dornäabed Dibeng bilded zsẽma oes vo de virzäa Oborzendra en Bada-Wirddabärg. 

## Geografi
Dor Graes Reidleng mid saene ogfär 1.093 km² håd geografisch gsäa zwåe graose Dåel: 
* Zomm oena s **Albvorland** mid dor graesde Sdadd, Reidleng, ond dirägd dornäaba Mezzeng, Pfulleng ond Ẽneng. Dia mached s wirdschafdliche Zendrom aus. S geid viile bedeidende middlsdendische Firmena, näaba Handwärgsbedriib ond Forschongsaerichdonga. Zor Landeshaobsdadd Sduagord ond zom Flugblatz Sduagord-Ächdordeng isch-s edd weid. 
* Zomm andora d **Albhochfleche** mid ire weitlaefiche Nadurflechena ond endrässande Ausflusziil. Zo de bsondore Ausflugsziil ghaered: d hochromandischa Burg Lichdasdoe uff-ra sdeila Felsnådl ibor-m Echazdaal, dor Urachor Wassorfall, s graose Laudordaal mid saene viile Burga ond dor Laudor, dui må ondor Kajakfaror bekannd isch, s wäldbekannde Landesgsdiid Marbach mid saenor hochklassicha Pferdezuchd, s barogge Glosdor Zwiifalda ond edd zledsd d Bäraheele bei Erbfenga mid ire Drobfsdoe. Seid-m Jår 2006 isch s Gebiid vom Guadsbezirg Menseng, mid saene fasd 65 km² dor zendrale Dåel vom Biosphäraresärvad Schwäbischa Alb, fir d Effendlichkaed geffned. 



Reutlingen.jpg|Bligg uff Reidleng
Gomadingen - Albhochfläche vom Sternbergturm, Ort mit Steingebronn.JPG|D Albhochfleche bei Gomadenga
Schloss Lichtenstein (Gemeinde Lichtenstein).jpg|S Schloss Lichdasdoe
Fohlenhof-detail.jpg|Landesgesdiid Marbach, Fohlahof 


Em Urzaegor nåch grenzd dor Graes an folgende achd Landgraes ã: Em Norda Landgraes Essleng, em Nordosda Landgraes Gebbeng, em Osda Alb-Donao-Graes, em Siida Landgraes Bibrach ond Landgraes Sigmarenga, em Siidwäsda Zollornalbgraes, em Wäsda Landgraes Dibeng ond em Nordwäsda Landgraes Bebleng.

## Sdedd ond Gmaendena

Zomm Landgraes Reidlenga ghaered siba Sdedd und 19 Gmaendena ond (a Säldahaed) a Gmaendefreis Gebiid nemlich dor Gutsbezirg Menseng.

## Literatur
* *[https://www.destatis.de/GPStatistik/servlets/MCRFileNodeServlet/BWMonografie_derivate_00000044/51Reutlingen.pdf Landkreis Reutlingen. (= Die Stadt- und Landkreise Baden-Württembergs in Wort und Zahl; Heft 51)]*. Hrsg. vom Innenministerium und Wirtschaftsministerium Baden-Württemberg, Bearbeitung und Druck Statistisches Landesamt Baden-Württemberg, Stuttgart, 1970.
* Landesarchivdirektion Baden-Württemberg (Hrsg.): *Das Land Baden-Württemberg - Amtliche Beschreibung nach Kreisen und Gemeinden. Band VII: Regierungsbezirk Tübingen*, Stuttgart 1978. ISBN 3-17-004807-4.
* Gerhard Müller (Hrsg.): *Der Landkreis Reutlingen.* Theiss, Stuttgart 1975, ISBN 3-8062-0136-6
* Lutz Reichardt, Ortsnamenbuch des Landkreises Reutlingen, Veröffentlichungen der Kommission für geschichtliche Landeskunde in Baden-Württemberg, Reihe B Forschungen 102. Band, 1983 Kohlhammer-Verlag Stuttgart 
* Roland Groner: *Võmm Näggr bis zõmm Bõdasee. Ortsnamen auf Schwäbisch und Alemannisch*. SP-Verlag, Albstadt 2008, ISBN 978-3-9812106-4-4

## Weblink

* Offizielle Internetseid vom Landgraes

## Fuaßnoda